proxectonos/corpus_dominio_legal_administrativo_tmp huggingface dataset:
CONTRATACIÓN SUBMINISTRO EN REXIME DE ARRENDAMENTO DE VEHÍCULOS PARA A POLICÍA LOCAL (EXPTE.43577-212)
ADMINISTRACIÓN LOCAL — Municipal — Vigo (Contratos administrativos, 05/10/2015)

1. Entidade que adxudica: organismo: Concello de Vigo. Dependencia: Policía Local. Nº expediente 43577-212.2. Obxecto do contrato: descrición: Subministro en réxime de arrendamento (renting) de 17 vehículos dotados de transformación policial. División por lotes: Non. Lugar de entrega: Parque Central de Servizos do Concello de Vigo. Prazo de execución: 4 anos. Prórroga: sí, unha de nove meses de duración.3. Tramitación e procedemento Tramitación: ordinaria. Procedemento: Aberto.4. Presuposto base: 1.021.018,56 euros.5. Garantías provisionais: non se esixe.6. Obtención da documentación e información: www.vigo.org (perfil do contratante), teléfono (986) 810148. Fax: (986) 226206. Data límite para solicitar documentación: ata o día de finalización do prazo de presentación de proposicións.7. Requisitos específicos do contratista: Clasificación: non se esixe. Solvencia económica e financeira e solvencia técnica e profesional: a esixida no prego de clausulas administrativas particulares e as follas de expecificacións do contrato.8. Presentación de Ofertas: Prazo: o prazo rematará o día 29 de outubro de 2015. Documentación: A esixida na cláusula 12 do prego de condicións administrativas. Lugar de presentación: Rexistro Xeral do Concello de Vigo, Pza. do Rei s/n 36202 VIGO, ata as 13,30 h. do último día de prazo. Prazo da obriga de mante-la oferta: dous meses contados dende o día da apertura de proposicións.9. Apertura Ofertas técnica económica: entidade, domicilio e localidade: vexase punto 6 do anuncio. Data e hora: se anunciará no perfil do contratante do Concello de Vigo.10. Páxina web para obtención de información: www.vigo.org Vigo, 14 de setembro de 2015.—O concelleiro delegado de Contratación, P. D. (Decreto 19.06.2015 e Acordo 19.06.2015), David Regades Fernández.
DELEGACIÓN DA PRESIDENCIA DAS COMISIÓNS INFORMATIVAS PERMANENTES
ADMINISTRACIÓN LOCAL — Municipal — Cuntis (Outros documentos, notificacións e informacións públicas, 17/08/2015)

A Alcaldía-Presidencia ditou en data 24 de xullo de 2015 a Resolución nº 636 sobre delegación da presidencia das Comisións Informativas, cuxa parte dispositiva é do tenor literal seguinte: DON MANUEL CAMPOS VELAY ALCALDE- PRESIDENTE DO CONCELLO DE CUNTIS (Pontevedra) en virtude das facultades que me confiren os artigos 21.2 da Lei 7/1985, Bases do Réxime Local e os artigos 46 ao 48 do RD 2568/1986, de 28 de novembro. Tras as eleccións locais do pasado día 24 de maio de 2015 e constituída a Corporación en sesión extraordinaria o día 13 de xuño de 2015. Visto o acordo adoptado en sesión plenaria organizativa celebrada o día 06 de xullo de 2015 sobre creación e composición das Comisións Informativas permanentes. Habéndose producido no seno destas comisións o día 23.07.2015 a elección dos membros corporativos que se propoñen para desempeñar a presidencia efectiva das respectivas Comisiones, e vista a proposta destas. De conformidade co disposto no art.21.3 da Lei 7/85, de 2 de abril e art.38. d) e 125 do Real Decreto 2568/86, de 28 de novembro; Primeiro.— Delegar a presidencia efectiva das seguintes Comisiones Informativas constituídas neste Concello nos seguintes Concelleiros: • Comisión Informativa de Cultura, Turismo e Educación: D. Ignacio Albert Horst Wilhelm Okafor Reimers. • Comisión Informativa de Servizos Sociais, Promoción do Emprego e Igualdade: Dna. Gagandeep Ibarmia Gozategui. • Comisión Informativa de Sanidade e Xustiza: D. Mohammed Rida Puceiro Addis. Segundo.— Notificar a presente resolución ás persoas designadas a fin de que presten, no seu caso, a aceptación de tales cargos. Terceiro.— Remitir anuncio das referidas delegacións para a súa inserción no Boletín Oficial da Provincia e publicalas igualmente no taboleiro de anuncios municipal. Cuarto.— Dar conta da presente resolución ao Pleno na primeira sesión que se celebre. Quinto— As delegacións conferidas serán efectivas dende o día seguinte á data da presente resolución. O que se fai público para xeral coñecemento. Cuntis, 05 de agosto de 2015.—O Alcalde, Manuel Campos Velay.
CONVOCATORIA DE ASAMBLEA XERAL ORDINARIA, QUE TERÁ LUGAR O DÍA 19 DE ABRIL DE 2015.
SECCIÓN NON OFICIAL —  — Comunidad de Usuarios de Aguas Santos Justo y Pastor (Outros documentos, notificacións e informacións públicas, 19/03/2015)

Don José Ángel Campos Vila, Presidente da Comunidade de Usuarios de Augas Santos Justo e Pastor, convócao á Asemblea Xeral Ordinaria que terá lugar no Salón de Actos da Casa-Escola de Entenza o vindeiro domingo 19 de Abril de 2015, ás 09:30 horas en primeira convocatoria, e de non haber quórum suficiente, en segunda convocatoria, ás 11:30 horas do mesmo día, co seguinte 1º.—Lectura e aprobación da acta anterior.2º.—Presentación e aprobación, se procede, do estado de contas.3º.—Explicación de obras realizadas e pendentes de realizar.4º.—Altas e baixas de abonados.5º.—Elección da nova Dirección Administrativa.6º.—Presentación da lista de Usuarios que teñen cotas pendentes de pago e posible iniciación de procedemento de apremio, nombramento do axente recaudador, así como o correspondente corte de suministro de auga hasta que se poñan o corrente de pago, de acordo co reflexado nas Ordenanzas e Reglamentos da Comunidade de Usuarios de Augas Santos Justo e Pastor.7º.—Rogos e preguntas Entenza a 19 de Abril de 2015 – D. Peli Albeiro Quintia Palmerin. Presidente.
APROBACIÓN INICIAL MODIFICACIÓN ORZAMENTARIA 05/15.
ADMINISTRACIÓN LOCAL — Municipal — Mondariz (Presupostos e cadros de persoal, 05/03/2015)

Aprobado inicialmente en sesión plenaria de data 21.02.2015, expediente de modificación orzamentaria 05/15, por transferencia de crédito 01/15, se expón ó público en cumprimento do disposto no artigo 169 do T. R.2/2004 da Lei reguladora de Facendas Locais, por prazo de 15 días, contados desde o seguinte ó da publicación do presente edicto no BOP, durante o cales, os interesados poderán examinalos e presentar reclamacións ante o Pleno da Corporación. Dacordo co disposto no artigo 169.1 do T. R.2/2004 da Lei Reguladora de Facendas Locais, e tal e como se recolle expresamente no acordo de aprobación inicial, de non presentarse reclamacións en prazo, se elevará a definitivo o acordo inicial, debendo publicarse, resumido por capítulos no BOP, para a súa entrada en vigor. Mondariz, 23 de febreiro de 2015.—O Alcalde, Julio Alén Montes.
DECRETO DA ALCALDÍA DE DATA 12/08/14, NOTIFICACIÓN A CARLOS CAAMAÑO SOLLEIRO-C. P. LOS TILOS (LU 141/14)
ADMINISTRACIÓN LOCAL — Municipal — Porriño, O (Outros documentos, notificacións e informacións públicas, 30/11/2015)

De conformidade có disposto no artigo 59.5 da lei 30/1992 de 26 de novembro do Réxime Xurídico das Administracións Públicas e do Procedemento Administrativo Común, modificada, entre outras, pola lei 4/1999; intentada a notificación polo servizo de Correos a Jose Alcides Palasanu Dorronzoro en representación da Comunidade de Propietarios Los Tilos no lugar indicado como domicilio e sen que fose posible practicala, cítase ó interesado no prazo de 10 días contados dende o día seguinte ó da publicación deste anuncio no BOP de Pontevedra. Tendo en conta o recollido no artigo 61 da lei 30/1992 de 26 de novembro do Réxime Xurídico das Administracións Públicas e do Procedemento Administrativo Común, modificada, entre outras, pola lei 4/1999, faíselle saber ó interesado que o texto íntegro do acto que se notifica atópase ó seu dispor nas dependencias de urbanismo, sitas na casa do concello do Porriño, na rúa Antonio Palacios nº1, para a súa consulta e recollida no prazo arriba indicado. Transcorrido o devandito prazo entenderase feita a notificación do acto que a seguir indícase. Interesado: Carlos Caamaño Solleiro(Comunidade de Propietarios Los Tilos) Último enderezo coñecido: Rúa Jenaro de la Fuente nº50-5ºD (Vigo) Asunto: Decreto da alcaldía de data 12-08-14 O Porriño, 16 de novembro de 2015.—O concelleiro delegado de Urbanismo, Comercio e Industria. (Decreto da alcaldía do 17-06-15 – BOP nº 123 do 30-06-15), Marcelino Coto Troncoso.
PADRÓN DA TAXA POLA RECOLLIDA DE LIXO-VIVENDAS ANO 2015.
ADMINISTRACIÓN LOCAL — Municipal — Vigo (Outros documentos, notificacións e informacións públicas, 08/06/2015)

Lugar: Na oficina de de lixo-vivendas do Concello de luns a venres, no terminal sito na Lonxa do Concello de luns a sábado e na paxina www.vigo.org accedendo á carpeta do cidadán co seu identificador, DNI electrónico ou certificado dixital. Horario: De 9,00 a 13,30 horas. Prazo: 15 días naturais a partir da publicación deste anuncio. Esta exposición pública producirá os efectos de notificación das liquidacións das cotas que figuren consignadas para cada un dos/as interesados/as. Poderase interpoñer contra elas recurso de reposición no prazo dun mes, a partir do día seguinte ao da finalización do período voluntario de pago ou ben directamente recurso ante o Tribunal Económico Administrativo do Concello de Vigo, no mesmo prazo, de conformidade cos artigos 222 e 223 da Lei 58/2003, Xeral Tributaria e art.137 da Lei 57/2003 de Medidas para a modernización do goberno local. Vigo, 29 de maio 2015.—O Alcalde.—A Concelleira Delegada de Economía e Facenda.
MODIFICACIÓN DO REGULAMENTO DO CONSELLO SECTORIAL SOCIAL
ADMINISTRACIÓN LOCAL — Municipal — Ponteareas (Ordenanzas e Regulamentos, 11/08/2015)

A Corporación Municipal, en sesión plenaria celebrada o 21 de xullo do 2015, acordou: — A aprobación inicial de modificación de determinados artigos (artigos 2,3,4, e 8) do Regulamento do Consello Sectorial Social do Concello de Ponteareas. — Someter o expediente de modificación do regulamento a exposición pública polo prazo de 30 días hábiles, mediante anuncio que se publicará no BOP e no taboleiro municipal. — No suposto de non formularse reclamacións quedará aprobada definitivamente a modificación, debendo publicarse o seu texto íntegro no BOP e transcorrer o prazo previsto no artigo 65.2 da Lei 7/1985, de 2 de abril, Reguladora das Bases de Réxime Local, para os efectos da súa entrada en vigor. Se se produxeran reclamacións, deberán ser resoltas polo Pleno da Corporación Municipal Ponteareas, 30 de xullo do 2015.—O Alcalde, Xosé Represas Giráldez.
NOTIFICACIÓN A ARACELI L. BARRÁN CEPEDA
ADMINISTRACIÓN LOCAL — Municipal — Bueu (Outros documentos, notificacións e informacións públicas, 16/01/2015)

Por non ser posible practicar a notificación persoal no seu último domicilio coñecido, procédese a súa práctica a través de anuncio conforme co disposto nos artigos 59.5 e 61 da lei 30/1992 de 26 de Novembro, de réxime xurídico das Administracións Públicas e do procedemento administrativo común, ós seguintes interesados: Os interesados poden comparecer para ser notificados do contido íntegro do acto administrativo e deixar constancia de tal coñecemento, no departamento de contratación do Concello de Bueu, sito na Rúa Eduardo Vincenti num.8 Baixo, 2º andar, no prazo de dez días hábiles contados dende o seguinte á publicación deste anuncio, e en horario de atención ó público de luns a venres de 9.00 a 14.00 horas. Transcorrido o dito prazo sen comparecer, a notificación entenderase producida a todos os efectos legais. En Bueu a 17 de Decembro de 2014.—O Alcalde, Félix Juncal Novas
EXPDTE. M. A.80/2014, NOTIFICACIÓN A JOSÉ ANDRÉS CASTRO PÉREZ.
ADMINISTRACIÓN LOCAL — Municipal — Mos (Outros documentos, notificacións e informacións públicas, 02/06/2015)

En data 11 de decembro de 2014, pola Xunta de Goberno Local, dictouse acordo de incoación de expediente sancionador por vertido de residuos na Urbanización San Antoiño, denunciado: Angela Lourdes Oma Mañero. Resultando que non se puido practicar a notificación no domicilio dos interesados. Pola presente e ao amparo do artigo 59.5 da Lei 30/1992, de 26 de novembro de Réxime xurídico das Administracións públicas e do Procedemento Administrativo Común, notifícase aos interesados dito acordo. Tendo en conta que, en atención ao previsto no artigo 61 da LRXPAC, o acto non se publica na súa integridade, fáiselle saber aos interesados que o texto íntegro resolución que se notifica está ao seu dispor nas dependencias de Medio Ambiente do Concello de Mos, sitas en Rúa da Autovía, 86 Rexenxo parroquia de Petelos. Os interesados disporán dun prazo de QUINCE DÍAS HÁBILES, contados a partires do día seguinte ao da publicación deste anuncio, para alegar e presentar os documentos e informacións que xulgue pertinentes perante o instructor do expediente. Para que conste e lles sirva de notificación aos citados interesados, en cumprimento do disposto no artigo 59.5º da citada Lei 30/1992, de 26 de novembro, expido esta cédula. Mos, a 15 de maio de 2015.—A Concelleira Delegada de Medio Ambiente, Julia Loureiro Campo.
BOLSA DE EMPREGO 2014. INICIO DA FASE DE CONCURSO. POSTO: OPERARIO ESPECIALISTA CONDUTOR DE BRIGADAS.
ADMINISTRACIÓN LOCAL — Provincial — Deputación Provincial (Bolsas de emprego, 27/03/2015)

Finalizada a fase de oposición do proceso selectivo correspondente á constitución dunha bolsa de contratación para o posto de operario especialista condutor de brigadas, de conformidade co previsto na base décimo primeira da convocatoria sobre cualificación da fase de concurso, convócase ós aspirantes que superaron a primeira fase para a presentación da documentación correspondente á fase de concurso. Esta entregarase no Rexistro xeral da Deputación en Pontevedra, na súa sede de Vigo ou en calquera das formas establecidas no art.38.4 da Lei 30/92, de 26 de novembro, de réxime xurídico das administración públicas e do procedemento administrativo común, no prazo de cinco días hábiles contados a partir do seguinte ó da publicación deste anuncio no Boletín Oficial da Provincia de Pontevedra (BOPPO). Para tal efecto só se terán en conta os méritos específicos adecuados ás características do posto ofertado segundo o baremo que se detalla na base décimo primeira da convocatoria, publicada no BOPPO núm.241, de 15 de decembro de 2014, e que se xustifiquen documentalmente dentro do referido prazo. Pontevedra, 17 de marzo de 2015.—A deputada provincial, Aizane Rihi Pantigoso.
NOTIFICACIÓN A SILVIA FERNÁNDEZ BARCIA
ADMINISTRACIÓN LOCAL — Municipal — Vilagarcía de Arousa (Outros documentos, notificacións e informacións públicas, 09/06/2015)

SILVIA FERNÁNDEZ BARCIA Avenida López Ballesteros, núm.46, 2º dta 36600 Vilagarcía de Arousa Licenza Actividades Inocuas Exp: 2013/57 Ref: inocuas/mcores Tendo vostede en trámite o expediente 2013/57, relativo á licenza de apertura para o exercicio das actividades de COMERCIO POLO MIÚDO DE PRENDAS DE VESTIR E TOUCADO (epígrafe 6512.1) a emprazar na Travesía Alejandro Cerecedo, núm.4 baixo 31-1 deste Concello comunícaselle que con data 21/11/2013 (R. S de data 21/11/2013, notificado a vostede o 02/12/2013 ) se lle requiriu a subsanación de deficiencias indicándolle que de non o facer, adoptaríase a resolución correspondente, téndoo por desistido da súa petición conforme ao establecido no artigo do 42.1 da Lei 30/1992, de 26 de novembro, de réxime xurídico das administracións públicas e do procedemento administrativo común. Intentado un último aviso dese requirimento, non se puido efectuar segundo a dilixencia do notificador deste Concello de datas 11/04/2014 e 15/04/2014, por resultar ausente, deixándose aviso preceptivo. Coa presente, comunícaselle que se procederá ao arquivo do expediente 2013/57 de acordo co artigo 90 da Lei 30/1992, citado dispón que “se por causas imputables ao interesado o expediente estivese paralizado, transcorridos tres meses, producirase a caducidade do mesmo, co arquivo das actuacións. O que poño no seu coñecemento a fin de que, de conformidade co disposto no artigo 84 da Lei 30/1992, de 26 de novembro, de réxime xurídico das administracións públicas e do procedemento administrativo común, no prazo de quince días contados a partir do día seguinte ao da recepción da presente notificación, formule as alegacións que estime pertinentes; en caso contrario procederase ao arquivo do expediente 2013/57 citado. Vilagarcía de Arousa, 31 de marzo de 2015.—O Alcalde, Tomás Javier Fole Díaz.
DH. W36.49984, SOLICITUDE DE CMVMC NOALLA DE OBRAS MURO MAMPOSTERÍA, NO LUGAR DE SOUTULLO (SANXENXO)
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 14/08/2015)

As obras solicitadas consisten na construción de muro de mampostería para contención de terras, de 42 m de lonxitude e altura variable entre 0,60 e 1,10 m. sen sobrepasar a rasante do terreo natural nas parcelas 150, 151, 152, fóra do dph do rego do Souto, no lugar de Soutullo, parroquia de Noalla, Sanxenxo (Pontevedra) O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Sanxenxo ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 30 de xullo de 2015.—O xefe da Área de Autorizacións e Concesións, Pablo Dario Bouzlaf Diaz Galiano.
PAGAMENTO DOS PREZOS XUSTOS POLAS IMPOSICIÓNS DE SERVIDUMES DE PASO DO PROXECTO DENOMINADO CM MOURELLE (MONDARIZ). BENEFICIARIA: ELÉCTRICA DO MOSCOSO.
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 01/10/2015)

Resolución do 1 de setembro de 2015, da Xefatura Territorial de Economía e Industria de Pontevedra, pola que se sinala a data para o pagamento dos prezos xustos polas imposicións de servidumes de paso para a execución do proxecto denominado CENTRO DE MANOBRA E PUNTO FRONTEIRA DE DISTRIBUCIÓN MOURELLE, no Concello de Mondariz, do que ten a condición de beneficiaria da expropiación a empresa Eléctrica de Moscoso SL O Xurado de Expropiación de Galicia notificou aos interesados, á empresa beneficiaria da expropiación e a esta xefatura territorial os acordos que determinan os prezos xustos polo establecemento das servidumes de paso nas fincas que se citan na relación que se anexa. De acordo có establecido nos artigos 48.1 da Lei de 16 de decembro de 1954, de expropiación forzosa, e 48.2 e 49 do seu regulamento aprobado mediante decreto de 26 de abril de 1957. RESOLVO, sinalar o día 1 de decembro de 2015, ás 12 horas, na casa do Concello de Mondariz cómo lugar de convocatoria para o pagamento dos prezos xustos das fincas situadas nese concello. A este acto deberá concorrer o Sr. Alcalde, o Secretario do concello, o representante desta xefatura territorial e o representante da empresa beneficiaria da expropiación. Os expropiados recibirán unha liquidación detallada do pagamento e farase constar nunha acta as persoas que concorran e as incidencias producidas. Esta resolución será comunicada ao alcalde do Concello de Mondariz para a súa publicación no taboleiro de anuncios da casa do concello, e servirá de comunicación para os titulares daqueles predios que figuran como descoñecidos ou se ignora o lugar de notificación, de acordo co establecido no artigo 59.4 da Lei 30/1992, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro. Vigo, a 1 de setembro de 2015.—Xefe Territorial, Dochita Andrea Cecilia Falguera Vecin.
COBRANZA EN PERIODO VOLUNTARIO DO PADRÓN DA TAXA POLO USO DOS BENS E INSTALACIÓNS MUNICIPAIS DOS MERCADOS REFERIDO AO 1º TRIMESTRE 2015.
ADMINISTRACIÓN LOCAL — Municipal — Bueu (Recadación, 09/03/2015)

Cobranza en voluntaria do Padrón Municipal da Taxa polo uso dos bens e instalacións municipiais dos mercados e para os servicios inherentes referido ó 1º Trimestre de 2015. Aprobado mediante Resolución da Alcadía de data 19 de Febreiro de 2015 o Padrón Municipal da Taxa polo uso dos bens e instalacións municipais dos Mercados e para os servicios inherentes referido ó 1º Trimestre de 2015 exponse ó público por espacio de 15 días, a partires do seguinte día en que este Anuncio fora publicado no Boletín Oficial da Provincia, a efectos de examen e reclamacións. De conformidade co previsto no artigo 12 da Real Decreto Legislativo 2/2004, de 5 de marzo, reguladora das Facendas Locais, en relación cos artigos 87 e 88 do Regulamento Xeral de Recadación, comunícaselles ós contribuíntes afectados que o período voluntario de cobranza do mencionado Padrón será do 23 de marzo ao 25 de maio 2015, ámbalas dúas datas inclusive. O importe poderá satisfacerse, consonte co artigo 86 e seguintes do Regulamento Xeral de Recadación a través de calquera Entidade Bancaria, empregando os instrumentos de ingreso (Recibos), que se enviarán ó domicilio declarado do contribuínte por correo ordinario. No caso de perda do devandito instrumento, o obrigado ó pagamento poderá ata o día 25 de maio 2015 obter un duplicado na Oficina de Xestión Tributaria do Concello de Bueu sita na Rúa Eduardo Vincenti nº 53 Baixo–Tlfno.986 39 00 34. Os contribuíntes que a 28 de Abril de 2015 non recibisen nos seus domicilios os instrumentos de ingreso disporán do mesmo prazo, para os solicitar na oficina indicada, e efectua-lo pagamento nas Entidades Bancarias, posto que a non recepción non exime da obriga do pagamento, e non impide a utilización da vía de constriximento. O presente anuncio ten carácter de notificación colectiva, ó abeiro do art.102 da vixente Lei Xeral Tributaria. O vencemento do prazo en período voluntario, sen ter satisfeita a débeda, determinará o comenzo do procedemento de constrinximento, a percepción do recargo do 5%, 10% ó 20% e demáis conceptos esixibles tal e como se fixa no artigo 128 da Lei Xeral Tributaria e no artigo 91 e seguintes do Regulamento Xeral de Recadación. Contra o acto de aprobación do padrón e das liquidacións incorporadas o mesmo podrá interpoñerse recurso de reposición ante o Alcalde-Presidente no plazo de un mes a contar dende o seguinte o de finalización do período da sua exposición pública de conformidade co previsto no artigo 14 do Real Decreto Lexislativo 2/2004, de 5 de marzo, polo que se aproba o Texto Refundido da Lei reguladora das Facendas Locais. Bueu, 19 de Febreiro de 2015.—O Alcalde, Félix Juncal Novas.
DELEGACIÓN DA ÁREA DE FOMENTO LIMPEZA E CONTRATACIÓN DO 17 AO 23 AGOSTO
ADMINISTRACIÓN LOCAL — Municipal — Vigo (Outros documentos, notificacións e informacións públicas, 06/10/2015)

Por Resolución desta Alcaldía de data 10 de agosto de 2015 delegouse no concelleiro, D. CARLOS LÓPEZ FONT a Área de FOMENTO, LIMPEZA E CONTRATACIÓN os días 11 ata o 23 de agosto do 20125, ambos incluídos, nos termos e condicións que na mesma se recollen e sen prexuízo da superior dirección política, goberno e coordinación dos servizos corporativos que corresponde a esta Alcaldía. Con motivo da ausencia do citado membro do goberno dende o día 17 ata o 23, ambos incluídos, procede avogar dita delegación, e encomendar a xestión da Área de FOMENTO, LIMPEZA E CONTRATACIÓN os días 17 ao 23 de agosto, ambos incluídos, no concelleiro D. FRANCISCO JAVIER PARDO ESPIÑEIRA. Polo exposto, no uso da potestade de dirección do goberno e das organizativas e estruturais que, en relación coa Administración Municipal, ostenta esta Alcaldía –artigo 124.4 da Lei 7/1985, do 2 de abril, Reguladora das Bases do Réxime Local- e de conformidade co previsto nos artigos 43 e seguintes do RD 2568/1986, do 28 de novembro, polo que se aproba o Regulamento de organización, funcionamento e réxime xurídico das Entidades Locais, Primeiro.— Avogar as competencias da Área de FOMENTO, LIMPEZA E CONTRATACIÓN delegadas no concelleiro, D. CARLOS LÓPEZ FONT (Resolución do 10/08/2015) do día 17 ata o día 23 de agosto, ambos incluídos. Segundo.— Delegar no concelleiro D. FRANCISCO JAVIER PARDO ESPIÑEIRA, as competencias municipais en materia de FOMENTO, LIMPEZA E CONTRATACIÓN do día 17 ata o día 23, ambos incluídos, nos termos sinalados na Resolución de 19 de xuño de 2015. Terceiro.— A presente Resolución terá efectos a partir do 17 ata o 23 de agosto de 2015, ambos incluídos, sen prexuízo de posteriores modificacións. Cuarto.— Notificar a presente Resolución aos concelleiros e demais persoal interesado e dar conta dela mediante a intranet municipal. Quinto.— A presente Resolución entrará en vigor no mesmo momento da súa sinatura, sen prexuízo da súa publicación no Boletín Oficial da Provincia, conforme co establecido no art.44.2 do RD 2568/1986. Sexto.— Da presente Resolución, de conformidade co establecido no art.44.4 do RD 2568/1986, en relación co 38. d) do mesmo corpo legal, darase conta de forma individualizada ao Pleno da corporación para os efectos de que quede informado da mesma. Vigo, 14 de agosto de 2015.—O Alcalde, Abel Caballero Álvarez.—A Secretaria do Goberno Local, Mª Concepción Campos Acuña.
EXTRACTO DE ACORDOS ADOPTADOS POLO PLENO DO CONCELLO NA SESIÓN ORDINARIA DE 20.01.2015
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 29/01/2015)

De conformidade co sinalado polo artigo 197 do Regulamento de organización, funcionamento e réxime xurídico das entidades locais, faise público o extracto comprensivo dos acordos adoptados na sesión plenaria deste Concello que tivo lugar o día 20.01.2015. Poderá obterse maior información, de así desexarse, con consulta da acta, logo da súa petición. Pontevedra, 21.01.2015.—O Secretario Xeral do Pleno, José Luis Mato Rodríguez.
ARQUIVO EXPEDIENTE DE SOLICITUDE DE LICENZA DE ACTIVIDADE PARA ALMACÉN DE CARNES FRESCAS E CONXELADAS
ADMINISTRACIÓN LOCAL — Municipal — Redondela (Outros documentos, notificacións e informacións públicas, 04/05/2015)

Intentada a notificación no domicilio indicado pola interesada e ao abeiro do artigo 59.5 da Lei 30/1992 de 26 de novembro, notifícase a D. Housam Recagno Panek, en representación de FRESNOVA, SL a Resolución da Alcaldía do 11.02.2015 de arquivo do expediente de solicitude de licenza de actividade para almacén de venda polo miúdo de carnes frescas e conxeladas no barrio de Igrexa, 93 A, Vilar de Infesta (agora estrada do Galleiro, 45) en Redondela, expte.6/98, que poderá recoller a mesma en horario de 9 a 14:00 horas no servizo de Urbanismo do Concello, no prazo de dez días a contar dende a publicación do presente anuncio. Tendo en conta que, en atención ao previsto no artigo 61 da LRXPAC, fáiselle saber ao interesado que o texto íntegro dos actos que se notifican atópanse ao seu dispor nas dependencias de urbanismo, sitas na Casa do Concello de Redondela, na rúa Alfonso, XII, 2, para a súa consulta e retirada no prazo arriba indicado. Transcorrido o devandito prazo a notificación entenderase producida. Redondela, 21 de abril de 2015.—O Alcalde, Javier Bas Corugeira.
CONCESIÓN DE SUBVENCIÓNS A ENTIDADES DEPORTIVAS
ADMINISTRACIÓN LOCAL — Municipal — Redondela (Outros documentos, notificacións e informacións públicas, 05/01/2015)

De acordo coa cláusula décimo terceira das bases que regulan a concesión de subvencións a asociacións deportivas para participar en competicións oficiais e para organizar eventos deportivos; faise pública a relación de beneficiarios segundo a resolución da alcaldía de data 05.12.2014. Convocatoria: BOP de Pontevedra nº 89 de data 12.05.2014 Crédito presupostario: 4.000 € (eventos deportivos) e 21.840 € (Promoción Redondela) Redondela, 16 de decembro de 2014.—O alcalde, Javier Bas Corugeira.
EXPEDIENTES DE MODIFICACIÓN DAS TARIFAS ESTABLECIDAS NAS ORDENANZAS FISCAIS
ADMINISTRACIÓN LOCAL — Municipal — Fornelos de Montes (Ordenanzas e Regulamentos, 09/09/2015)

O Pleno do Concello de Fornelos de Montes, en sesión de data 26 de agosto de 2015, acordou aprobar, con carácter provisional, a modificación das tarifas establecidas nas ordenanzas fiscais das seguintes taxas: Quedan expostos nas oficinas municipais os expedientes tramitados para os efectos, durante o prazo de 30 días hábiles, contados a partir da publicación deste anuncio no Boletín Oficial da provincia, dentro dos cales os interesados poderán examinar os expedientes e presentar as reclamacións que estimen oportunas. De non presentarse reclamacións, entenderanse os acordos elevados a definitivos. Fornelos de Montes, a 31 de agosto de 2015.—O Alcalde, Emiliano Lage Rodríguez.
NOTIFICACIÓN EXPEDIENTE BAIXA POR INCLUSIÓN INDEBIDA NO PADRÓN DE HABITANTES, A ANTONIO FRANCISCO COLLADO PALACIO
ADMINISTRACIÓN LOCAL — Municipal — Lama, A (Outros documentos, notificacións e informacións públicas, 12/05/2015)

En cumprimento do establecido na Resolución de 1 de abril de 1997 (BOE 11/04/1997), pola que se ditan instrucións técnicas aos concellos para a xestión e revisión do Padrón municipal de habitantes, procédese á publicación, para que sirva de notificación á persoa que se indica, que constan no Padrón municipal de habitantes do Concello da Lama e que é proposta para a súa baixa por inclusión indebida tras iniciarse o correspondente expediente, e que non foi posible efectuarlles a correspondente comunicación ao abeiro do artigo 59 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, procedéndose á publicación de acordo co artigo 60 da mesma norma. Para levar a cabo as xestións oportunas a fin de que os interesados presenten nas oficinas municipais, as alegacións oportunas que xustifiquen a conveniencia ou non da súa baixa, establécese un prazo de quince días contados a partir da publicación deste anuncio no Boletín Oficial da Provincia de Pontevedra. Transcorrido o citado prazo darase traslado do expediente ao Consejo de Empadroamento do Instituto Nacional de Estatística para que informe ao respecto. A Lama, 4 de maio de 2015.—O alcalde, Jorge Canda Martínez.
CONVOCATORIA PARA O PAGO DOS DEPÓSITOS PREVIOS EXPROPIACION VARIANTE NO LUGAR DE REBÓN.
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 19/02/2015)

Ademais darase conta do sinalamento ós interesados mediante citación individual e a través do taboleiro de anuncios do Concello de Moraña e no Boletín Oficial da Provincia. Estas últimas publicacións, a tenor do disposto no artigo 59.5 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, servirán como notificación ós posibles interesados se a citación individual non se puidese practicar, así como respecto dos titulares de bens e dereitos afectados que sexan descoñecidos e aqueles dos que se ignore o seu paradoiro Os importes dos depósitos previos faranse efectivos ao interesado ou persoa que debidamente lle represente, previa achega para o seu exame da documentación acreditativa do ben ou dereito afectado, no lugar e data mencionados. Devandita documentación consistirá en: De non comparecer o interesado, ou de non ser recollidos os importes dos depósitos previos á ocupación na indicada data, ou se non puidese facerse abono deles por existir cuestión de titularidade ou outra que impida o seu pago, procederase á súa inmediata consignación na Caixa Xeral de Depósitos da Deputación Provincial de Pontevedra, de non haberse xa realizado con anterioridade. A recepción do depósito previo ou a súa consignación habilita á Administración para proceder á inmediata ocupación e toma de posesión dos bens e dereitos expropiados relativos ás leiras en cuestión ao amparo do disposto tanto no artigo 51 da Lei de Expropiación Forzosa como na consecuencia 6ª do artigo 52 da citada Lei, sen que sexa admisible ao posuidor establecer interdictos de reter e recobrar; doutra banda e de acordo co establecido no parágrafo 3º do citado artigo 51 “A Administración expropiante poderá entrar e tomar posesión directamente dos bens expropiados, unha vez cumpridas as formalidades establecidas nesta Lei, solicitando do Subdelegado do Goberno, se fose preciso, o auxilio das Forzas e Corpos de Seguridade do Estado para proceder á súa ocupación.” Levantada no seu día o acta previa á ocupación e pagados ou consignados os depósitos previos á ocupación e cumpridos os requisitos previos establecidos na Lei, esta Administración procederá á inmediata ocupación das leiras afectadas levantándose a tal fin o acta de ocupación ou elevando o acta previa á condición de acta de ocupación definitiva acto para o que, así mesmo, cítase aos interesados mediante o presente anuncio no lugar, día e horas a que se referiu anteriormente. Efectuada a ocupación da leira tramitarase o expediente de expropiación nas súas fases de justiprecio e pago, segundo a regulación xeral establecida na Lei de Expropiación Forzosa. Pontevedra, 10 de febreiro de 2015.—O Presidente, Rafael Louzán Abal.
DH. W36.49027. SOLICITUDE DE MANUEL SOAGE FREIRE PARA AUTORIZACIÓN DE OBRAS PARA CONSTRUCIÓN MURO DE CONTENCIÓN E PECHE PERIMETRAL NA ZONA DE POLICÍA DO REGO DE AMIEIRO NO LUGAR DE SABARIGO, PARROQUIA DE CELA, BUEU.
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 20/11/2015)

As obras solicitadas consisten na construción de muro de contención e peche perimetral na zona de policía do rego de Amieiro, nas parcelas catastrales núms.46 e 47 do polígono 50 do catastro de rústica de Bueu, no lugar de Sabarigo, parroquia de Cela. O muro de contención de contención de 25 m de lonxitude e 1 m de altura, con talude 1H:1V, non superará a rasante natural do terreo. O peche perimetral de malla metálica, terá 34,75 m de lonxitude total e estará a unha distancia mínima de 5 m do dph. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Bueu ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 26 de outubro de 2015.—O xefe da Área de Autorizacións e Concesións, Iris Carmen Leris Naspleda.
PROCEDEMENTO ORDINARIO 600/2014. NOTIFICACIÓN A ISENER, S. L. U.
ADMINISTRACIÓN DE XUSTIZA — Xulgados do Social — De Vigo (Edictos xudiciais, 27/04/2015)

Fago saber: Que no procedemento PO 600/14 deste xulgado, seguido a instancia de BEATRIZ AMELIA DE LA SANTA VENDRELLS contra ISENER, S. L., sobre cantidades, ditouse a seguinte resolución: SENTENZA nº 29/15: Vigo, dezanove de xaneiro do dous mil quince. Visto e oído por min, Alejandro Couselo Barrio, Maxistrado Xuíz en función de apoio ó Xulgado nº 5 de Vigo, o procedemento nº 600/2014 deste xulgado, cuxo obxecto o constitúe unha reclamación de cantidade, pronuncio a presente sentenza. Foron partes no procedemento: 1.—Demandante: BEATRIZ AMELIA DE LA SANTA VENDRELLS, que compareceu no procedemento no seu propio nome e interese, defendido pola Annabelle Halosta Pajaro.2.—Demandados: Isener S. L., que non compareceu no procedemento no seu propio nome e interese. Seguen: ANTECEDENTES DE FEITO, FEITOS PROBADOS, FUNDAMENTOS DE DEREITO E XULGO Faise constar que se poderá ter coñecemento íntegro das resolucións na sede deste xulgado. E para que sirva de notificación ao demandado ISENER, S. L. U. cuxo enderezo é descoñecido, expido a presente para a súa inserción no Boletín Oficial da provincia de Pontevedra. Faise saber ao destinatario que as seguintes comunicacións faranse fixando copia da resolución no taboleiro de anuncios da Oficina Xudicial, salvo no suposto da comunicación das resolucións con forma de auto ou sentenza ou no caso de emprazamentos. Vigo, quince de abril do dous mil quince.—O Secretario Xudicial.
ALUGUER DUNHA NAVE/LOCAL DESTINADA AO ESTACIONAMENTO DE VEHÍCULOS E ALMACENAMENTO DE MATERIAIS DO SERVIZO MUNICIPAL DE LIMPEZA.
ADMINISTRACIÓN LOCAL — Municipal — Caldas de Reis (Contratos administrativos, 29/05/2015)

De conformidade coa Resolucion da Alcaldía de data 20 de maio de 2015, por medio do presente anuncio efectúase convocatoria por procedemento aberto, varios criterios de adxudicación, oferta económicamente máis vantaxosa e trámite ordinario, para a adxudicación do contrato do ALUGUER DUNHA NAVE/LOCAL DESTINADA AO ESTACIONAMENTO DE VEHÍCULOS E ALMACENAMENTO DE MATERIAIS DO SERVIZO MUNICIPAL DE LIMPEZA, conforme aos seguintes datos: Datos xerais e datos para a obtención da información: a) Organismo: Concello de Caldas de Reis b) Dependencia que tramita o expediente: Secretaría c) Obtención de documentación e información: 1. Dependencia: Departamento de Secretaría 2. Enderezo: Herrería, 1 3. Localidade e Código Postal: Caldas de Reis (36650) 4. Teléfono: 986 540002 e 986 540 110 5. Telefax: 986 530393 6. Correo electrónico: concello@caldasdereis. com 7. Enderezo de internet do Perfil do Contratante: www.caldasdereis.com a) Tipo: contrato privado b) Descripción do obxeto: ALUGUER DUNHA NAVE/LOCAL DESTINADA AO ESTACIONAMENTO DE VEHÍCULOS E ALMACENAMENTO DE MATERIAIS DO SERVIZO MUNICIPAL DE LIMPEZA. a) Tramitación: ordinaria b) Procedemento: aberto, varios criterios de adxudicación, oferta económicamente máis vantaxosa. c) Criterio de valoración: Os establecidos na cláusula 9ª do prego administrativo. a) O importe máximo mensual, que deberá ser mellorado á baixa polos licitadores, é de 500 € mensuais, IVE excluído, sendo o IVE aplicable do 21% que ascende á cantidade de 105 €, o que supón un total de 7.260,00 € anuais, IVE incluído. Non se esixen. A solvencia técnica, económica e financiera prevista na cláusula 7ª do Prego administrativo. Data límite de presentación: quince (15) días naturais contados dende o seguinte ó da publicación do anuncio no Boletín Oficial da Provincia. a) Enderezo: Concello de Caldas de Reis b) Localidade e Código Postal: Caldas de Reis (36650). c) Data: O 3º día hábil seguinte (non sábado) tras a finalización do prazo de presentación das ofertas, ás dez (10) horas. En Caldas de Reis, a 20 de maio de 2015.—O Alcalde, Juan Manuel Rey Rey.
LICITACION PARA A ADXUDICACIÓN DA OBRA MELLORA E PAVIMENTACIÓN DO CAMIÑO RURAL DE VILAXUEGA
ADMINISTRACIÓN LOCAL — Municipal — Meaño (Contratos administrativos, 12/02/2015)

Definitiva do 5% do prezo de adxudicación excluído o IVE. Non se precisa. O prazo máximo de execución e de 120 días naturais, a contar desde o día seguinte á firma da acta de comprobación do replanteo. Establécense na cláusula 11 do prego de cláusulas económico-administrativas e de prescripcións técnicas. Serán a conta do adxudicatario. Meaño, 5 de febreiro de 2015.—A alcaldesa, Mª Lourdes Ucha Varela.
COMISIÓNS INFORMATIVAS PERMANENTES
ADMINISTRACIÓN LOCAL — Municipal — Valga (Outros documentos, notificacións e informacións públicas, 02/07/2015)

En sesión plenaria celebrada en data de 22 de xuño de 2015 adoptouse o acordo seguinte: PRIMEIRO.—Comisións Informativas de carácter permanente que se relacionan: COMISIÓN DE RÉXIME ESPECIAL DE CONTAS, ECONOMÍA, FACENDA E PATRIMONIO COMISIÓN DE OBRAS, SERVIZOS, URBANISMO E DESENVOLVEMENTO RURAL COMISIÓN DE SANIDADE, IGUALDADE E BENESTAR SOCIAL COMISIÓN DE EDUCACIÓN, FORMACIÓN, EMPREGO E INDUSTRIA COMISIÓN DE MEDIO AMBIENTE, PROTECCIÓN CIVIL, SEGURIDADE E INTERIOR COMISIÓN DE CULTURA, DEPORTES, XUVENTUDE E TURISMO SEGUNDO.—As comisións estarán integradas por catro membros na proporción seguinte, correspondendo a Presidencia das mesmas ao Alcalde, que será substituído, no seu caso, polo primeiro titular de cada comisión: Grupo Municipal do PP: 3 membros. Grupo Municipal Socialista: 1 membro. TERCEIRO.—Comisión de Coordinación de concelleiros delegados. CUARTO- Publicar o acordo no BOP de Pontevedra e no Taboleiro de Anuncios. Valga, 26 de xuño de 2015.—O Alcalde, José María Bello Maneiro.
APROBACIÓN INICIAL DE DESAFECTACION DAS VIVENDAS ESCOLARES 1 E 2 DE FORCAREI.
ADMINISTRACIÓN LOCAL — Municipal — Forcarei (Outros documentos, notificacións e informacións públicas, 05/03/2015)

O Pleno do Concello de Forcarei, en data 19 de febreiro de 2015, aprobou inicialmente o expediente de desafectación das vivendas escolas 1 e 2 de Forcarei. De conformidade co artigo 8 do Real Decreto 1372/1986, de 13 de xuño, polo que se aproba o Regulamento de Bens das Entidades Locais, o expediente queda sometido a información pública por prazo dun mes a contar dende o día seguinte ó da publicación deste anuncio no Boletín Oficial da Provincia e no taboleiro de anuncios; durante este prazo, os interesados poderán presentar as alegacións que estimen oportunas. En Forcarei, a 23 de febreiro de 2015.—A Alcaldesa, Belén Cachafeiro Anta.
DELEGACIÓN DE FUNCIÓNS DA ALCALDÍA NA PRIMEIRA TENENTE DE ALCALDE
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 27/08/2015)

Tendo previsto ausentarme do municipio entre os días 17, a partires das 11,00 horas, ó 23 de agosto de 2015, ámbolos dous incluídos, e de conformidade coas atribucións que me confire a lei de Bases de Réxime Local 7/85 do 2 de abril, reguladora das Bases de Réxime Local, e co fin de dar cumprimento ó disposto no artigo 47.2 do Regulamento de Organización, Funcionamento e Réxime Xurídico das Entidades Locais, RESOLVO: 1º) Delegar durante a miña ausencia, polos días citados a totalidade das funcións da Alcaldía na Eusebia Maria Flamenco Bouthiri Mizanur Ozoria Morientes, dona Mª Jesús Garrote Represas.2º) Comuníquese esta Resolución á designada, os departamentos de Intervención, Tesourería e publíquese no Boletín Oficial da Provincia. Mandao e asinao o Sr. Alcalde, don Xosé Represas Giráldez, en Ponteareas, dezasete de agosto de dous mil quince. Ante min, Secretaria accidental.
DELEGACIÓN DAS SECRETARÍAS DAS COMISIÓNS INFORMATIVAS
ADMINISTRACIÓN LOCAL — Municipal — Marín (Outros documentos, notificacións e informacións públicas, 14/08/2015)

Aos efectos previstos no artigo 13.3 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, faise públicas as seguintes delegacións das Secretarías das Comisións Informativas: Marín, 21 de xullo de 2015.—A Alcaldesa de Marín, María Ramallo Vázquez.
ACORDO XGL 27/07/15 SUPLENTE NO CONSELLO T. DA PROPIEDADE INMOBILIARIA
ADMINISTRACIÓN LOCAL — Municipal — Vigo (Outros documentos, notificacións e informacións públicas, 26/08/2015)

C E R T I F I C O: Que a Xunta de Goberno Local, na sesión ordinaria do 27 de xullo de 2015, adoptou o seguinte acordo: Dáse conta da proposta de Alcaldía, de data 22.07.15, que di o seguinte: A Xunta de Goberno Local na súa sesión extraordinaria e urxente do 20/07/2015 acordou, entre outros, aprobar a proposta desta Alcaldía-Presidencia de designación de representantes municipais en padroados, fundacións e en diversos órganos e entidades públicas. En concreto, no punto Décimo primeiro do devandito acordo, designouse ao concelleiro da área de Xestión Municipal, Persoal, Patrimonio e Administración Electrónica, D. Kenneth Robert Okoro Vaqueras, como representante do Concello de Vigo no CONSELLO TERRITORIAL DA PROPIEDADE INMOBILIARIA da Subxerencia Territorial da Dirección Xeral do Catastro da Delegación de Facenda de Vigo. Visto o anterior e para acadar unha maior axilidade e flexibilidade na xestión municipal, ao abeiro do sinalado no art.127 m da Lei 7/1985, reguladora das bases do réxime local, esta Alcaldía-Presidencia somete á consideración da Xunta de Goberno Local a seguinte proposta: Primeiro.— Nomear suplente do concelleiro da área de Xestión Municipal, Persoal Patrimonio e Administración Electrónica, D. Kenneth Robert Okoro Vaqueras, no CONSELLO TERRITORIAL DA PROPIEDADE INMOBILIARIA da Subxerencia Territorial da Dirección Xeral do Catastro da Delegación de Facenda de Vigo á directora de Ingresos do Concello de Vigo, Dª Sandra Marisa Sonia Alejandra Escalza Iradiel. Segundo.— Comunicar este acordo ao Consello Territorial da Propiedade Inmobiliaria, ao concelleiro de Xestión Municipal, Persoal, Patrimonio e Administración Electrónica e á directora de Ingresos do Concello de Vigo. Terceiro.— O presente acordo entrará en vigor no mesmo mento da súa aprobación, sen prexuízo da súa publicación no Boletín Oficial da Provincia, publicándose así mesmo na sede electrónica municipal para os efectos do disposto no artigo 6 da Lei 19/2013, do 9 de decembro, de Transparencia, acceso á información pública e bo goberno. A Xunta de Goberno local aproba a precedente proposta. E para que así conste e produza os seus efectos, emito a presente certificación coa salvedade do artigo 206 do Regulamento de organización, funcionamento e réxime xurídico das entidades locais, de orde do Excmo. Alcalde, en Vigo a vinte e nove de xullo do ano dous mil quince. V. e Pr.—O Alcalde, Abel Caballero Alvarez.
DH. W36.50255. SOLICITUDE DO CONCELLO DE BAIONA DE AUTORIZACIÓN DAS OBRAS "BOMBEO DE AUGAS RESIDUAIS", NO LUGAR DE SANTA MARTA (BAIONA)
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 21/09/2015)

O Concello de Baiona, con DNI P3600300B e enderezo Lorenzo da Carrera 17, solicita de Augas de Galicia co CIF: Q1500378C, a autorización de obras no lugar de Santa Marta, parroquia de Baíña (Santa Mariña), Concello de Baiona (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. As obras solicitadas consisten nas correspondentes ao proxecto de “Bombeo de Augas Residuais en Santa Marta” consistentes na supresión das instalación existentes e na construcción e retranqueo dun novo pozo de bombeo, equipos, tubaxes, pozos prefabricados e reposición de pavimentos afectados, en zona de servidume e a 3 m de distancia do leito do río Baíña. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Baiona ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 3 de setembro de 2015.—O Xefe da Área de Autorizacións e Concesións, Oswald Rejem Arotzena.